забавни моменти за Индианци
Сред любимите анекдоти на Берлускони е следният, пише "Кориере дел джорно":Едно индианско племе започнало, както винаги, да се подготвя за зимата. Което означавало преди всичко хората да се запасят с достатъчно количество дърва. По традиция вождът отишъл високо в планината да пита Свещения планински дух каква ще бъде зимата.
 - Студена - отговорил духът. И индианците тутакси се захванали да трупат дърва.
 След няколко дни вождът отново се качил в планината и пак попитал духа каква ще е зимата. Отговорът бил:
 - Супер студена!
 Индианците започнали да режат отново дърва и да ги струпват около типитата за горене.
 За трети път задал въпроса вождът и за трети път духът отговорил:
 - Тази зима ще бъде толкова студена, каквато никой не помни от 100 години насам.
 Тогава един от по-младите индианци се престрашил да попита духа как точно разбира какво ще се случи в следващите месеци. И онзи от планината рекъл:
 - Ами гледам там долу, твоите хора режат и трупат дърва, режат и трупат дърва. Логично - щом се запасяват така, зимата ще бъде много, много студена.